ગાંધીનગર, 12 મે: આજે દેશભરમાં નવી લોકસભા માટે છેલ્લા તબક્કાનું વોટિંગ ચાલી રહ્યું છે. આજે ઇવીએમ મશીનમાં દરેક પાર્ટીઓના નસીબ કેદ થઇ જશે. જે 16 મેના રોજ જાહેર જશે. જોકે આજે છેલ્લા તબક્કાનું મતદાન ચાલી રહ્યું છે. પરંતુ તેની વચ્ચે પણ ગુજરાતના મુખ્યમંત્રી અને ભાજપ તરફથી વડાપ્રધાન પદના ઉમેદવાર નરેન્દ્ર મોદીએ યુટ્યૂબ પર 6 મિનિટનો એક સંદેશ અપલોડ કર્યો છે. મોદીએ પોતાના આ સંદેશમાં જ્યાં મતદાન છે ત્યાના લોકોને વધુમાં વધુ વોટિંગ કરવા જણાવ્યું હતું. મોદીએ પોતાના સંદેશમાં વારાણસીના લોકોને પણ યોગ્ય ઉમેદવાર ચૂંટવા અને ગંગાની પવિત્રતા જાળવી રાખવા આહ્વાન કર્યું હતું.